open-index/open-wikipedia-markdown huggingface dataset:
Pyhän Nikolauksen kirkko

**Pyhän Nikolauksen kirkko** on Helsingin Hietaniemessä sijaitseva Venäjän ortodoksisen kirkon piiriin kuuluvan Pyhän Nikolauksen seurakunnan kirkko, jota ympäröi seurakunnan pieni hautausmaa. Kirkko on valmistunut vuonna 1938. Se rakennettiin seurakuntalaisten lahjoitusvaroin entisen Taivallahden sotilashautausmaan alueelle. Sotien jälkeen seurakunnan jäsenmäärä lisääntyi ja kirkko kävi pieneksi. Kirkon laajennuksen suunnitteli arkkitehti Ivan Kudrjavzev, ja kirkko vihittiin uudelleen käyttöön 1950.

Kirkon rakennusmateriaali on peräisin Katajanokalta puretusta Rauhankappelista. Ennen nykyisen kirkon valmistumista Pyhän Nikolauksen seurakunnan kirkkosali oli Kalliossa osoitteessa Kolmas linja 18 sijainneessa puutalossa.

## Hautausmaa
Kirkkoa ympäröivälle hautausmaalle haudataan vain Pyhän Nikolauksen seurakunnan sekä Pokrovan seurakunnan jäseniä. Hautausmaan pinta-ala on noin 0,3 hehtaaria. Hautausmaan perustamisesta päätettiin vuonna 1935 ja ensimmäiset hautaukset tapahtuivat 1938 eli samana vuonna kuin kirkko valmistui. Hautausmaalla on Pro Patria -muistomerkki talvi- ja jatkosodassa kaatuneille. Lisäksi hautausmaalla on vuonna 2001 Venäjän suurlähetystön aloitteesta pystetty muistokivi alueelle haudatuille Venäjän keisarillisen armeijan sotilaille. Hautausmaalla on säilynyt yksi alkuperäinen hautakivi Taivallahden sotilashautausmaan ajoilta. Sen kohdalle on haudattu vuoden 1906 Viaporin kapinan kukistamisen yhteydessä kuollut Venäjän jalkaväen jefreitteri Timofei Špak.

Hautausmaalle on haudattu muun muassa venäläinen kenraalimajuri Aleksandr Kozlowsky.

## Lähteet

## Aiheesta muualla
Äiti ja lapsi

**Äiti ja lapsi** on taidemaalari Akseli Gallen-Kallelan maalaama, realistinen öljyvärimaalaus vuodelta 1887. Teos esittää naista ja lasta *[[Keuruun ryijy]]llä*, jonka Gallen-Kallela otti mukaansa Pariisin.. Gallen-Kallela asui elokuusta 1887 toukokuuhun 1889 Pariisin Montmartella asunnossa, jonka ikkunasta oli näkymä Pariisin ylle. 

Maalausta varten Gallen-Kallela palkkasi ateljeeseensa mallin kahdeksi viikoksi.

## Lähteet
Bristol Aeroplane Company

**Bristol Aeroplane Company** oli aikoinaan merkittävä englantilainen lentokonetehdas. Vuonna 1959 se sulautui monen muun englantilaisen lentokonetehtaan mukana uuteen British Aircraft Corporation -yhtiöön, josta sittemmin tuli British Aerospace. 

## Synty ja ensimmäinen maailmansota
Bristol-tehdas syntyi vuonna 1910 nimellä "British and Colonial Aeroplane Company". Tehdas perustettiin Filtoniin, jossa perustajalla Sir George Whitellä oli toiminnassa juna- ja linja-autotehdas. Bristolin ensimmäinen lentokone oli kopio ranskalaisen Voisinin Zodiac Boxkite-lentokoneesta, joka kehittyi hitaasti lentokelpoiseksi. Yhtiö perusti lentokoulun, johon tehtaan toiminta perustui.

Ensimmäinen maailmansota nosti tehtaan tuotannon - sen lopussa yhtiössä toimi 3&nbsp;000 työntekijää. Tehtaan päässuunnittelijaksi tuli romanialainen Henri Coandă ja sittemmin Frank Barnwell.

## 1920- ja 1940-luvut

Sodan jälkeen tehtaan päätuote oli Bristol Bulldog -hävittäjä. Bristol Blenheimin kehittäminen 1930-luvun puolivälissä oli valmistelua toiseen maailmansotaan englantilaisen sanomalehtimiljonäärin sponsoroidessa koneen kehittämistä. 

## Toinen maailmansota
Toinen maailmansota nosti yhtiön tuotannon uuteen huippuun. Tuotteisiin kuuluivat mm. Bristol Beaufort ja Bristol Beaufighter. Beaufort saavutti laajalti mainetta Maltalla sijaitsevista tukikohdista, tehden torpedopommituksia Akselivaltojen laivastoja vastaan.

## Tukitoimien kohde toisen maailmansodan jälkeen
Sodan jälkeen tehdas opetteli helikoptereiden valmistuksen. Helikopteriosasto siirtyi vuonna 1960 Westlandin omistukseen. Sodan jälkeen yhtiö pyrki myös aitoon siviilituotantoon valmistamalla 1930-luvun BMW:n kopiota Bristol Cars -divisioonassaan. 

Valtion tukitoimet (Brabazonin komitea) johtivat yhtiön kuljetuslentokoneiden ja matkustajalentokoneiden valmistukseen. Bristol Brabazon -matkustajalentokone tehtiin aikanaan maailman suurimmaksi, mutta se epäonnistui kaupallisesti. Bristol Britannia -potkuriturbiinikone pärjäsi syntyvässä Länsi-Euroopan syöttöliikennemarkkinassa kohtuullisen hyvin. Bristol Freighter oli suhteellisen suosittu kuljetuskone. 

Yhtiö kokeili taitojaan myös ohjuksissa, tuloksena oli Bristol Bloodhound -ilmatorjuntaohjus. Ohjusosasto on nykyisin osa EADSin MBDA-divisioonaa.

1950-luvun lopussa myös Bristol tutki ylisoonisen matkustajalentokoneen toteuttamista. Bristol 188-koelentokone valmistui aikana, jolloin Bristol oli jo osa BAC:ia.

## Fuusioitumisten sarja
Vuonna 1955 yhtiö muodosti kolme tytäryhtiötä: **Bristol Aircraft**, **[[Bristol Cars]]** ja **Bristol Aero Engines**. 

Bristol Aero Engines fuusíoitui Armstrong Siddeleyn kanssa muodostaen Bristol Siddeley -moottoritehtaan.
Bristol Siddeley sulautui Rolls-Royce -yhtiöön vuonna 1966.

Bristol Aircraft sulautui vuonna 1959 English Electricin, Vickers-Armstrongsin ja Hunting Aircraftin lentokonevalmistuksen kanssa British Aircraft Corporationiin. Vuonna 1960 Bristolin helikopterivalmistus siirtyi Westland Aircraftin omistukseen.

## Lähteet
*

### Viitteet

 
## Aiheesta muualla

*Bristolin valmistamia lentokonemoottoreita
Docklands

**Docklands** on kolmen kaupungin alueen nimi:

*Lontoon Docklands
*Melbournen Docklands
*Dublinin Docklands
Test

**Andrew ”Test” Martin** (17. maaliskuuta 1975 – 13. maaliskuuta 2009
) oli kanadalainen showpainija. Hän paini WWE:ssä vuosina 1998–2004 ja 2006–2007. Myöhemmin vuonna 2007 hän paini TNA:ssa. Martin oli WWE:ssä Intercontinental Champion, European Champion ja Hardcore Champion. Maaliskuussa 2009 Martin löydettiin kuolleena asunnostaan Tampasta. Hänen kuolinsyynsä oli lääkkeiden tahaton yliannostus.
## Tiedot
* Pituus: 198 senttiä
* Paino: 130 kiloa
* Ikä: Kuoli 33-vuotiaana
* Painidebyytti: 1998

## Painiliikkeet
* Test Drive (Rolling Cutter)
* Big Boot
* Pumphandle Slam
* Diving Elbow Drop
* Bearhug

## Lähteet
Dady

**Eduardo Fernando Pereira Gomes** eli **Dady** (s. 13. elokuuta 1981) on kapverdeläis-portugalilainen jalkapalloilija, joka on edustanut mm. Espanjan korkeimmalla sarjatasolla pelaavaa CA Osasunaa. Hän on portugalilaisseura Boavistan kasvatti.
Sakari Olkkonen

**Sakari Eino Elias Olkkonen** (9. tammikuuta 1931 Viipuri – 15. tammikuuta 2002) oli suomalainen telinevoimistelija. Hän edusti Suomea kerran olympialaisissa ja kahdesti MM-kilpailuissa.

Olkkonen sijoittui Rooman 1960 kesäolympialaisissa joukkuekilpailussa kuudenneksi, 12-ottelussa 45:nneksi, renkailla 34:nneksi ja hevosella 36:nneksi. Hän osallistui MM-kilpailuihin vuosina 1954 ja 1958 parhaana saavutuksenaan vuoden 1954 joukkuekilpailun neljäs sija. Pohjoismaiden mestaruuskilpailuissa hän voitti joukkuekilpailussa kultaa vuosina 1957, 1959 ja 1961 sekä henkilökohtaisessa moniottelussa hopeaa vuonna 1959 ja pronssia vuonna 1961.

"Saku" Olkkonen edusti kotimaassa Lappeenrannan Voimistelijoita, Viipurin Reipasta, Elannon Iskua, Kymin Veikkoja sekä Helsingin Voimistelijoita. Hän voitti Suomen mestaruuden moniottelussa, nojapuilla ja permannolla vuonna 1954 sekä renkailla vuonna 1965. Vuonna 1958 hän voitti Yhdysvaltain avoimen mestaruuden nojapuilla ja renkailla.

## Lähteet

* 

### Viitteet
EWE Baskets Oldenburg

**EWE Baskets Oldenburg** on saksalainen koripalloseura, joka sijaitsee Oldenburgissa. Seuran pääsponsorina toimii *EWE AG*, josta johtuu nykyinen nimi.

## Historia
*Oldenburger Turnerbundin* nimi vaihdettiin *EWE Baskets Oldenburgiin* vuonna 2001, jolloin alkoi nykyisen seuran historia. Siitä vuodesta lähtien joukkue pääsi vuosittain pudotuspeleihin asti vuoteen 2007 saakka, jolloin se sijoittui yhdeksänneksi ja joutui pudotuspelien ulkopuolelle. Ensimmäinen kansainvälinen kausi oli kausi 2008–2009, jolloin seura pääsi EuroChallengeen. Samana kautena joukkue voitti ensimmäisen Saksan mestaruutensa.

## Aiheesta muualla
*Virallinen kotisivu 
*Joukkue BBL:n sivuilla  
*Joukkue FIBA:n sivuilla
Yarra

**Yarra** on 242 kilometriä pitkä joki Victorian osavaltiossa Australian kaakkoisosassa. Se saa alkunsa Isosta-Vedenjakajavuoristosta ja laskee Port Phillipin lahteen Bassinsalmessa. Yarran valuma-alue on 4&nbsp;076 neliökilometriä. Tällä alueella asuu yli kaksi miljoonaa ihmistä, joka vastaa kolmasosaa Victorian väkiluvusta. Joen varrella sijaitsee useita kaupunkeja, joista tärkein on sen suulla sijaitseva Melbourne. Suurin osa Melbournen juomavedestä saadaan Yarrasta.

## Lähteet

## Aiheesta muualla
Krematoriosäätiö

**Krematoriosäätiö** on Helsingissä Hietaniemen krematoriota ylläpitävä säätiö. Sen historia alkaa vuodesta 1889, jolloin perustettiin tuhkahautauksen edistämiseksi Likbrännings-föreningen i Finland – Kuolleenpoltto-yhdistys Suomessa. Krematoriosäätiö on yhdistyksen seuraaja. Yhdistys rakennutti Helsingin Hietaniemeen hautausmaan välittömään läheisyyteen Suomen ensimmäisen krematorion, joka vihittiin käyttöön 1926.

## Lähteet

## Aiheesta muualla
*Krematoriosäätiö
Thomas Hale Streets

**Thomas Hale Streets** (1847 – 1925) oli yhdysvaltalainen eläintieteilijä.

Tohtori Streets tutki Tyynenmeren eläimiä. Hän kuvaili Kingmanin riuttaa 1870-luvulla ja nimesi muutamia uusia äyriäislajeja sekä linnuista polynesianliitäjän (*Puffinus nativitatis*) 1877.

## Kirjoituksia
* ''Contributions to the natural history of the Hawaiian and Fanning islands and Lower California'' (1877) 
* ''The American Naturalist'' (1877) 

## Lähteet
Force H

**Force H** oli Britannian Kuninkaallisen laivaston laivasto-osasto. Nimellä Force H ei sinänsä ole mitään tarkemmin määriteltyä merkitystä, vaan se noudattaa tapaa nimetä laivasto-osastot kirjaimella. Force H oli toisen maailmansodan aikana kolmen eri osaston nimenä.

## Ensimmäinen Force H
Lokakuussa 1939 perustettiin kahdeksan laivasto-osastoa etsimään saksalaisia saarronmurtajia ja kaappareita maailman meriltä. Osastot nimettiin Force F:stä N:ään. Etelä-Atlantille määrätyt risteilijät *[[HMS Shropshire]]* ja ''HMS Sussex muodostivat Force H:n. Tämä Force H toimi ainoastaan lyhyen aikaa.

## Toinen Force H 28. kesäkuuta 1940 – 31. maaliskuuta 1942

Amiraliteetti perusti 28. kesäkuuta 1940 muodollisesti Force H:n antamallaan käskyllä, jonka mukaan:
*Force H komentajanaan vara-amiraali Sir James Somerville koostuu seuraavista aluksista: ''HMS Ark Royal'', ''HMS Hood'', ''HMS Resolution'', ''HMS Valiant'', ''HMS Arethusa'' sekä
**8. Hävittäjälaivue: ''HMS Faulknor'', ''HMS Forester'' ja ''HMS Foresight'', ''HMS Foxhound'', ''HMS Fearless'', *[[HMS Escapade]]*
*''HMS Nelson'', ''HMS Enterprise'', ''HMS Delhi'', ''HMS Fame'', ''HMS Fury'', *[[HMCS St. Laurent (H83)|HMCS St. Laurent]]* ja *[[HMCS Skeena]]* liittyvät osastoon saapuessaan alueelle
*Force H:n kotisatamana toimii Gibraltar
*Lukuun ottamatta Amiraliteetin antamia tehtäviä osaston tehtävinä ovat:
**estää Italian laivaston poistuminen Välimereltä
**hyökätä Italian laivastoa ja rannikkokohteita vastaan

Amiraliteetti lisäsi myöhemmin osaston tehtäviin itäiselle Välimerelle toimitettavien täydennysten suojaaminen, valvoa Ranskan laivaston toimia, etsiä saksalaista risteilijää *[[Admiral Scheer]]iä* ja muita saksalaisaluksia Atlantilta, taistelu Espanjan laivastoa ja rannikkokohteita vastaan Espanjan liittyessä sotaan, Azoreiden valtaaminen olosuhteiden niin määrätessä, valvoa liikennettä Intian valtamerelle olosuhteiden niin pakottaessa.

## Kolmas Force H 17. lokakuuta 1942 – 13. lokakuuta 1943
Force F:n vanhempi lippu-upseeri Syfret sai 17. lokakuuta 1942 käskyn siirtyä *HMS Nelsonilta* Rosythiin *HMS Duke of Yorkille*, joka oli määrätty Force H:n lippulaivaksi. Osasto, johon kuuluivat *HMS Duke of York*, *HMS Nelson*, *HMS Rodney*, ''HMS Argonaut'' ja seitsemän hävittäjää, purjehti 30. lokakuuta Scapa Flowsta Gibraltarille.

Force H sai tehtäväkseen suojata Algerian ja Oranin maihinnousuja mahdolliselta Italian laivaston hyökkäykseltä operaatio Torchin aikana.

Myöhemmin Force H (nyt Willisin komennossa) suojasi Sisilian ja Salernon maihinnousuja. Sillanpäiden tultua varmistettua ei enää ollut tarvetta pitää Välimerellä voimakasta laivasto-osastoa. Force H lakkautettiin 13. lokakuuta 1943.

## Lähteet
*

### Viitteet
Gisèle Freund

**Gisèle Freund** (19. joulukuuta 1908 Berliini, Saksan keisarikunta – 1. huhtikuuta 2000 Pariisi, Ranska) oli saksalaissyntyinen ranskalainen valokuvaaja. Hänet muistetaan erityisesti ranskalaisten kirjailijoiden ja muun älymystön kuvaajana.

Freund syntyi varakkaaseen juutalaisperheeseen Berliinissä vuonna 1908. Hän opiskeli sosiologiaa Frankfurtissa ja kuului Adolf Hitleriä vastustaviin opiskelija-aktivisteihin. Vuonna 1933 hän pakeni Saksasta Pariisiin ja jatkoi opiskelua Sorbonnessa. Adrienne Monnier julkaisi hänen väitöskirjansa, joka käsitteli Ranskan 1800-luvun valokuvausta. Näihin aikoihin valokuvaamisesta tuli Freundin ammatti ja Life-lehti julkaisi hänen ensimmäisen kuvareportaasinsa.

Freund sai Ranskan kansalaisuuden vuonna 1936 mutta Saksan hyökättyä maahan hän pakeni ensin Etelä-Ranskaan ja sitten Argentiinaan. Pariisiin hän palasi sodan päätyttyä vuonna 1945.

Freund oli Magnum-kuvatoimiston jäsen ja teki paljon töitä Lifen lisäksi Time-lehdelle. Hänet tunnetaan monien kuuluisuuksien valokuvaajana. Näitä olivat muun muassa Jean-Paul Sartre, Simone de Beauvoir, Ernest Hemingway, Vladimir Nabokov, Boris Pasternak ja Aldous Huxley. James Joycen kuvista hän kokosi kirjan ja André Malraux'n muotokuva päätyi postimerkkiin.

Gisèle Freund sai Ranskan valtion suuren valokuvapalkinnon vuonna 1980. Hänet valittiin ottamaan virallinen muotokuva Ranskan presidentiksi vuonna 1981 astuneesta François Mitterrandista.

## Lähteet
* 

## Lähteet
Louis Brasil

**Louis Brasil** (1865 – 1918) oli ranskalainen lintutieteilijä.

Brasil toimi Caenin yliopiston eläintieteen professorina Ranskassa. Hän nimesi linnuista pyhimyskalastajan (*Todiramphus sanctus*) alalajin *canacorum* 1916 ja polynesianviistäjän (*Pseudobulweria rostrata*) alalajin *trouessarti* 1917. Hän oli American Ornithologists' Unionin kirjeenvaihtajajäsen.

## Teoksia
* ''Les oiseaux d'eau, de rivage et de marais de France, de Belgique & des îles' Britanniques'', Pariisi (1914) 
* ''Notes sur une collection d'oiseaux de la Nouvelle-Calédonie et de Lifou : distinction de quelques formes locales'' (1916)

## Lähteet
* [''100 Years Ago in The American Ornithologists' Union'' (''The Auk'' 121.)](http://www.bioone.org/doi/abs/10.1642/0004-8038(2004)121%5B1302%3AYAITAO%5D2.0.CO%3B2?journalCode=tauk)
Lethal Enforcers

**Lethal Enforcers** on Konamin vuonna  julkaisema ammuntapeli. Peli julkaistiin alun perin kolikkopelinä ja myöhemmin kotikonsoleille kuten SNES, Sega Mega Drive sekä Sega Mega-CD. Peli tuli tunnetuksi muun muassa väkivaltaisuutensa johdosta. 

Vuonna  Konami julkaisi pelille jatko-osan *[[Lethal Enforcers 2: Gun Fighters]]*, joka sijoittui villiin länteen.

## Aiheesta muualla
* 
*
Salon seurakunta

**Salon seurakunta** on evankelis-luterilainen seurakunta Varsinais-Suomessa. Se kattaa Salon kaupungin, Kosken Tl ja Marttilan kuntien alueen. Seurakunnan kirkkoherra on elokuusta 2011 alkaen Timo Hukka.

Vuoden 2025 lopussa Salon seurakuntaan kuului 37&nbsp;201 jäsentä, mikä vastasi noin 68,4 prosenttia sen toimialueen väestöstä. Jäsenmäärä on laskenut 2000-luvulla selvästi: vuoden 2000 lopussa jäseniä oli 51&nbsp;750, vuoden 2010 lopussa 49&nbsp;638 ja vuoden 2020 lopussa 41&nbsp;661.

## Historia
Salon seurakunta perustettiin vuoden 2009 alussa Salon seudun kuntaliitoksen takia, sillä nykyisen kirkkolain mukaan seurakuntajaon tulee noudattaa kuntajakoa siten, että kukin kunta on kokonaisuudessaan saman seurakunnan tai saman seurakuntayhtymän alueella. Vanhat seurakunnat Halikko, Kiikala, Kisko, Kuusjoki, Muurla, Perniö, Pertteli, Salo-Uskela, Suomusjärvi ja Särkisalo perustivat uuden kaupungin alueen kattavan Salon seurakunnan. Uusi seurakunta kattoi koko Perniön rovastikunnan, minkä vuoksi rovastikunta lakkautettiin ja Salon seurakunta liittyi Paimion rovastikuntaan.

Vuonna 2023 Salon seurakuntaan liitettiin Martinkosken seurakunta.

## Seurakunnan kirkot
*Uskelan kirkko
*Perniön kirkko
*Halikon kirkko
*Perttelin kirkko
*Angelniemen kirkko
*Kuusjoen kirkko
*Särkisalon kirkko
*Kiskon kirkko
*Suomusjärven kirkko
*Kiikalan kirkko
*Salon kirkko
*Muurlan kirkko
*Teijon kirkko
*Yliskylän kirkko
*Kosken Tl kirkko
*Marttilan kirkko
*Vaskion kirkko (yksityisomistuksessa)

## Lähteet

## Aiheesta muualla
*Salon seurakunnan kotisivut
Church of Misery

**Church of Misery** on japanilainen vuonna 1995 toimintansa aloittanut doom metal -yhtye Tokiosta. Se yhdistää musiikissaan varhaisen Black Sabbathilta lainaavan doom metallin 60-luvun rokin psykedeliaan. Yhtye tunnetaan etenkin sarjamurhaajia käsittelevistä sanoituksistaan. Muutamien indie-julkaisujen jälkeen yhtye solmi sopimuksen Frank Kozikin nimekkään Man's Ruin Recordsin kanssa, jonka kautta julkaistiin Murder Company EP:n vuonna 1999. Man's Ruinilta Church of Misery siirtyi lähinnä doom metalliin ja stoner rockiin keskittyvälle Southern Lord Recordsille joka julkaisi yhtyeen debyyttialbumin, Master of Brutality vuonna 2001, ja kolme vuotta myöhemmin päivänvalon näki yhtyeen toinen kokopitkä julkaisu Second Coming, tällä kertaa japanilaisen punklafka Diwphalanxin kautta. Second Comingia seurasi Vol. 1 vuonna 2007. Neljännen albuminsa, Houses of the Unholy, yhtye julkaisi vuoden 2009 huhtikuussa.

## Diskografia
### Albumit
* *[[Master of Brutality]]* (2001)
* *[[Second Coming (Church of Misery)|Second Coming]]* (2004)
* *[[Vol. 1 (Church of Misery)|Vol. 1]]* (2007)
* *[[Houses of the Unholy]]* (2009)
* *[[Thy Kingdom Scum]]* (2013)
* *And Then There Were None* (2016)
### EP:t ja splitit
* *Taste The Pain* (1998)
* *Born Too Late*, yhteisjulkaisu Sheavyn kanssa (1998)
* *Iron Monkey / Church Of Misery*, yhteisjulkaisu Iron Monkeyn kanssa (1999)
* *Boston Strangler* (2002)	
* *Acrimony / Church Of Misery*, yhteisjulkaisu Acrimonyn kanssa (2003)
* *Church of Misery / Sourvein*, yhteisjulkaisu Sourveinin kanssa (2006)
* *Sourvein / Church Of Misery*, toinen samana vuonna julkaistu kollaboraatio (2006)
* *Church of Misery / Deer Creek*, yhteisjulkaisu Deer Creekin kanssa (2007)
* *Denis Nilsen* (2008)

### Muut
* *Early Works*, kokoelma (2004)

## Aiheesta muualla
* Virallinen kotisivu
* Church of Misery Myspace
* Church of Misery Allmusicin tietokannassa
* 
*
Mourad Hdiouad

**Mourad Hdiouad** (s. 10. syyskuuta 1976) on marokkolainen jalkapalloilija, pelipaikaltaan keskikenttäpelaaja. 

## Lähteet
### Viitteet
Sveitsi kesäolympialaisissa 1936

**[[Sveitsi]]** osallistui **[[Kesäolympialaiset 1936|Berliinin kesäolympialaisiin 1936]]** 174 urheilijan joukkueella. Maa saavutti urheilulajeissa 15 mitalia, joista yksi oli kultainen, yhdeksän hopeisia ja viisi pronssisia. Maa sai voimistelusta yhdeksän mitalia, eli yli puolet kisojen kokonaissaaliistaan. Kisojen mitalitilastossa Sveitsi sijoittui 16. sijalle.

## Mitalistit
### Kultaa
* Georges Miez — Voimistelu, miesten permanto

### Hopeaa
* Arthur Schwab — Yleisurheilu, miesten 50 km kävely
* Edgar Buchwalder, Ernst Nievergelt ja Kurt Ott — Pyöräily, miesten maantieajon joukkuekilpailu
* Eugen Mack — Voimistelu, miesten moniottelu 
* Michael Reusch — Voimistelu, miesten nojapuut
* Eugen Mack — Voimistelu, miesten hyppy 
* Eugen Mack — Voimistelu, miesten hevonen 
* Josef Walter — Voimistelu, miesten permanto
* Albert Bachmann, Walter Bach, Eugen Mack, Georges Miez, Michael Reusch ja Edi Steinemann — Voimistelu, miesten joukkuekilpailu 
* Hermann Betschart, Alex Homberger, Hans Homberger, Karl Schmid ja Rolf Spring — Soutu, miesten pariaironelonen

### Pronssia
* Ernst Nievergelt — Pyöräily, miesten maantieajon yksilökilpailu 
* Albert Bachmann — Voimistelu, miesten hevonen
* Eugen Mack — Voimistelu, miesten permanto 
* Max Bloesch, Rolf Fäs, Willy Gysi, Erland Herkenrath, Ernst Hufschmid, Willy Hufschmid, Werner Meyer, Georg Mischon, Willy Schäfer, Werner Scheurmann, Edy Schmid, Erich Schmitt, Eugen Seiterle, Max Streib, Robert Studer ja Rudolf Wirz — Käsipallo, miehet
* Hermann Betschart, Alex Homberger, Hans Homberger ja Karl Schmid — Soutu, miesten nelonen

## Lähteet
* Kesäolympialaisten 1936 virallinen raportti  
* Olympiamitalistitietokanta olympic.org:issa
Norja kesäolympialaisissa 1936

**[[Norja]]** osallistui **[[Kesäolympialaiset 1936|Berliinin kesäolympialaisiin 1936]]** 70 urheilijan joukkueella, jotka osallistuivat 12 eri lajiin. Maa saavutti urheilulajeissa kuusi mitalia, joista yksi oli kultainen, kolme hopeisia ja kaksi pronssisia. Kisojen mitalitilastossa Norja sijoittui 18. sijalle. Avajaisseremoniassa Norjan lippua kantoi pituushyppääjä Otto Berg.

## Mitalistit
### Kultaa
* Willy Røgeberg — Ammunta, 50 m vapaapienoiskivääri, makuu

### Hopeaa
* Henry Tiller — Nyrkkeily, sarja 72,6 kg
* Karsten Konow, Fredrik Meyer, Vaadjuv Nyqvist ja Alf Tveten — Purjehdus, 6mR 
* John Ditlev-Simonsen, Tit Ditlev-Simonsen, Magnus Konow, Lauritz Schmidt, Hans Struksnæs, Jacob Tullin Thams ja Nordahl Wallem — Purjehdus, 8mR

### Pronssia
* Erling Nilsen — Nyrkkeily, sarja 79,4 kg
* Arne Brustad, Nils Eriksen, Odd Frantzen, Sverre Hansen, Rolf Holmberg, Øivind Holmsen, Fredrik Horn, Magnar Isaksen, Henry Johansen, Jørgen Juve, Reidar Kvammen, Alf Martinsen, Magdalon Monsen ja Frithjof Ulleberg — Jalkapallo, miehet

## Lähteet
* Kesäolympialaisten 1936 virallinen raportti  
* Olympiamitalistitietokanta olympic.org:issa
Jarkko Koskinen

**Jarkko Markus Koskinen** (s. 31. tammikuuta 1975 Lahti) on uransa lopettanut suomalainen jalkapalloilija. Koskinen muistetaan parhaiten FC Lahden monivuotisena kapteenina ja kovaotteisena puolustavana keskikenttäpelaajana.

Koskinen on toiminut uransa jälkeen FC Reippaan toiminnanjohtajana.

Koskisen veli Jukka oli myös jalkapalloilija.

## Saavutukset
*SM-hopea 1993, 1994, 1995, 1996
*Suomen Cup 1995

## Lähteet
Huppusiepot

**Huppusiepot** (*Melanodryas*) on pensassieppojen heimoon kuuluva varpuslintusuku. Huppusieppojen sukuun kuuluu BirdLifen mukaan 3 lajia.

## Huppusieppoihin kuuluvia lajeja
* Huppusieppo (*Melanodryas cucullata*)
* Lännenhuppusieppo (*Melanodryas westralensis*)
* Tasmaniansieppo (*Melanodryas vittata*)

## Lähteet

## Aiheesta muualla
*ITIS: Melanodryas
Jonas Furrer

**Jonas Furrer** (3. maaliskuuta 1805 Winterthur, Zürich − 25. heinäkuuta 1861 Bad Ragaz, Sankt Gallen) oli eräs modernin Sveitsin perustajista. Hänet valittiin 16. marraskuuta 1848 maan ensimmäisen liittoneuvoston jäseneksi. Liittopresidenttinä Furrer oli vuosina 1848−1849, 1852, 1855, 1858. Liittoneuvostossa hänellä oli oikeus- ja sisäministerin salkku.

## Aiheesta muualla
* Furrerin profiili liittoneuvoston sivuilla
Kauppakeskus Elo

**Kauppakeskus Elo** on Ylöjärvellä sijaitseva kauppakeskus, joka on Ideaparkin, Ratinan kauppakeskuksen ja Koskikeskuksen jälkeen Pirkanmaan neljänneksi suurin kauppakeskus. Sen kokonaispinta-ala on 28&nbsp;560 neliömetriä, josta vuokrattavaa tilaa 24&nbsp;380 neliömetriä.

Kauppakeskus Elo sijaitsee Ylöjärven Elovainion kaupunginosassa. Etelästä ja pohjoisesta tultaessa Elo löytyy Vaasaan johtavan kolmostien läheisyydessä. Kauppakeskuksen omistaa Sponda.

## Elon osastot

Elo jaetaan seitsemään osastoon, joissa on yhteensä 64 eri liikettä.

*Muoti ja pukeutuminen
*Kauneus ja terveys
*Vapaa-aika
*Sisustus, kodintekniikka ja lahjatavarat
*Ravintolat ja kahvilat
*Päivittäistavarat
*Muut erikoisliikkeet

Elon info toimii K-Citymarketin asiakaspalvelupisteessä.

## Katso myös
*Kauppakeskus Ilo

## Lähteet

## Aiheesta muualla
*Kauppakeskus Elon kotisivut
Kerttusiepot

**Kerttusiepot** (*Microeca*) on pensassieppojen heimoon kuuluva varpuslintusuku. Kerttusieppojen sukuun kuuluu BirdLifen mukaan 3 lajia.

## Kerttusieppoihin kuuluvia lajeja
* Ruskokerttusieppo (*Microeca fascinans*)
* Sitruunakerttusieppo (*Microeca flavigaster*)
* Tanimbarinsieppo (*Microeca hemixantha*)

## Lähteet

## Aiheesta muualla
*ITIS: Microeca (englanniksi)
Valkosilmäsiepot

**Valkosilmäsiepot** (*Pachycephalopsis*) on pensassieppojen heimoon kuuluva varpuslintusuku. Valkosilmäsieppojen sukuun kuuluu BirdLifen mukaan kaksi lajia.

## Valkosilmäsieppoihin kuuluvia lajeja
* Valkosilmäsieppo (*Pachycephalopsis poliosoma*)
* Vihersieppo (*Pachycephalopsis hattamensis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Pachycephalopsis
Ruotsi kesäolympialaisissa 1936

**[[Ruotsi]]** osallistui **[[Kesäolympialaiset 1936|Berliinin kesäolympialaisiin 1936]]** 151 urheilijan joukkueella. Maa saavutti urheilulajeissa 20 mitalia, joista kuusi oli kultaisia, viisi hopeisia ja yhdeksän pronssisia. Painista maa¨voitti yhdeksän mitalia eli lähes puolet kokonaissaldostaan. Kisojen mitalitilastossa Ruotsi sijoittui seitsemänneksi.

## Mitalistit
### Kultaa
* Erik Bladström ja Sven Johansson — Melonta, miesten laskostettava kajakkikaksikko (F-2) 10&nbsp;000m 
* Torsten Ullman — Ammunta, 50 m pistooli
* Rudolf Svedberg — Kreikkalais-roomalainen paini, sarja 72 kg
* Ivar Johansson — Kreikkalais-roomalainen paini, sarja 79 kg
* Axel Cadier — Kreikkalais-roomalainen paini, sarja 87 kg
* Knut Fridell — Vapaapaini, sarja 87 kg

### Hopeaa
* Gösta Almgren, Birger Cederin, Hans Drakenberg, Gustaf Dyrssen, Hans Granfelt ja Sven Thofelt — Miekkailu, miesten kalvan joukkuekilpailu
* Egon Svensson — Kreikkalais-roomalainen paini, sarja 56 kg 
* John Nyman — Kreikkalais-roomalainen paini, sarja yli 87 kg 
* Thure Andersson — Vapaapaini, sarja 72 kg
* Arvid Laurin ja Uno Wallentin — Purjehdus, Star-luokka 

### Pronssia
* Henry Jonsson — Yleisurheilu, miesten 5&nbsp;000 m
* Fred Warngård — Yleisurheilu, miesten moukarinheitto
* Erik Ågren — Nyrkkeily, sarja 61,2 kg 
* Tage Fahlborg ja Helge Larsson — Melonta, miesten kajakkikaksikko 10&nbsp;000 m
* Gregor Adlercreutz, Sven Colliander ja Folke Sandström — Ratsastus, kouluratsastuksen joukkuekilpailu
* Torsten Ullman — Ammunta, 25 m olympiapistooli
* Einar Karlsson — Kreikkalais-roomalainen paini, sarja 61 kg
* Gösta Jönsson — Vapaapaini, sarja 61 kg
* Lennart Ekdahl, Martin Hindorff, Torsten Lord, Dagmar Salén ja Sven Salén — Purjehdus, 6mR 

## Lähteet
* Kesäolympialaisten 1936 virallinen raportti  
* Olympiamitalistitietokanta olympic.org:issa
Élber

**Élber Giovane de Souza**, pelaajanimeltään **Élber**, (s. 23. heinäkuuta 1972 Londrina, Brasilia) on brasilialainen ammattilaisuransa päättänyt jalkapalloilija, joka pelasi keskushyökkääjän pelipaikalla. Hän on pituudeltaan 180-senttimetrinen.

Élber saavutti merkittävää tulosta saksalaisen Bayern Münchenin riveissä. Hän voitti joukkueessa Saksan pääsarjamestaruuden neljästi kausina 1998–1999, 1999–2000, 2000–2001, 2002–2003. Lisäksi hän voitti joukkueessa kolmesti Saksan cupin ja Saksan liigacupin sekä kerran Intercontinental Cupin ja Mestarien liigan. Élber voitti Saksan cupin myös VfB Stuttgartin joukkueessa 1996–1997. Hän pelasi Saksan pääsarjassa 260 ottelua, joissa hän teki 133 ja syötti 56 maalia. Élber oli kaudella 2002–2003 sarjan paras maalintekijä jaetulla Thomas Christiansenin kanssa. Mestarien liigassa Élber pelasi 69 ottelua, joissa hän viimeisteli 24 ja syötti 14 osumaa.

Élber voitti kahdesti Ranskan supercupin Olympique Lyonin riveissä kausina 2003–2004 ja 2004–2005. Lisäksi hän voitti Grasshopper Club Zürichin joukkueessa Sveitsin cupin 1993–1994.

Élber pelasi kuusi ottelua Brasilian alle 20-vuotiaiden maajoukkueessa ja teki neljä maalia. Hän liittyi A-maajoukkueeseen helmikuussa 1998. Hän pelasi 15 virallista maaottelua ja viimeisteli seitsemän osumaa.

## Lähteet

## Aiheesta muualla
Joshua Jackson

**Joshua Carter Jackson** (s. 11. kesäkuuta 1978 Vancouver, Kanada) on kanadalais-yhdysvaltalainen näyttelijä. Hän on esiintynyt lukuisissa rooleissa televisiossa ja ainakin 32 elokuvassa. Hän on ehkä tunnetuin Pacey Witterin roolista saippuasarjassa *[[Dawson's Creek]]* ja Peter Bishopin roolista televisiosarjassa *[[Fringe – rajamailla]]*.

Jackson syntyi Vancouverissa, Brittiläisessä Kolumbiassa Fiona Jacksonin ja John Carterin poikana. Jacksonin isä on Texasista ja äiti Ballyfermotista, Dublinista, Irlannista. Äiti muutti Pohjois-Amerikkaan 1960-luvun lopulla. Jacksonilla on sisko, Aisleagh, ja kaksi velipuolta, Lyman ja Jonathan Carter isän ensimmäisestä avioliitosta. Jackson asui Kaliforniassa kahdeksanvuotiaaksi. Pian sen jälkeen kun hänen siskonsa syntyi Kaliforniassa vanhemmat erosivat ja hänen ja hänen siskonsa sukunimi muutettiin Carterista Jacksoniksi (äidin syntymänimi). Josh, äiti ja sisko muuttivat Seattleen. Pian he kuitenkin muuttivat takaisin Vancouveriin. The New York Timesin haastattelun mukaan Jackson sanoi, että hänet erotettiin High Schoolista *The Jon Stewart Show*n takia: "Show alkoi siellä missä asuin kello 1.30 aamulla, joten valvoin ja katsoin Jon Stewartia, mutta sitten olin liian väsynyt – tai laiska – mennäkseni kouluun aamulla. En mennyt ensimmäisille tunneille sillä halusin mennä levänneenä kouluun." 

Jackson on seurustellut Katie Holmesin, Brittany Danielin, Julia Stilesin ja Rosario Dawsonin kanssa.

## Filmografia
* *Payoff* (1991)
* *Crooked Hearts* (1991)
* *The Mighty Ducks* (1992)
* Digger* (1993)
* *D2: The Mighty Ducks* (1994)
* *Andre* (1994)
* *Magic in the Water* (1995)
* *D3: The Mighty Ducks* (1996)
* *Champs* (1996) (tv-sarja)
*  *Robin of Locksley* (1996)
* *Ronnie and Julie* (1997)
* *On the Edge of Innoncence* (1997, tv-elokuva)
* *Scream 2* (1997)
* *Dawson's Creek* (1998–2003, tv-sarja) 
* *Apt Pupil* (1998)
* *Urban Legend – kauhutarinoita* (1998)
* *Cruel Intentions – Julmia aikeita* (1999)
* *Gossip* (2000)
* *The Skulls* (2000)
* *Ocean's Eleven – korkeat panokset* (2001)
* *The Safety of Objects* (2001)
* *Lone Star State of Mind* (2002)
* *The Laramie Project* (2002)
* *I Love Your Work* (2003)
* *Cursed* (2005)
* *Salamaseepra* (2005, ääni)
* *Americano* (2005)
* *Aurora Borealis* (2005)
* *The Shadow Dancer* (eli *Shadows in the Sun*, 2005)
* *Bobby* (2006)
* *Battle in Seattle* (2007)
* *Shutter* (2008)
* *Fringe – rajamailla* (2008–, tv-sarja)
* *One Week* (2009)
* *The Affair'' (2014-2019, tv-sarja) 

## Palkintoja
* Paras näyttelijä - Aurora Borealis – 2006 Ft. Lauderdale Film Festival
* Best Young International Actor – 2006 Golden Graal Awards
* Paras televisionäyttelijä – Dawson's Creek - 2001 Teen Choice Awards
* Paras televisionäyttelijä – Dawson's Creek - 2000 Teen Choice Awards
* Superstar of Tomorrow – 2000 Young Hollywood Award
* Paras televisionäyttelijä – Dawson's Creek - 1999 Teen Choice Awards

## Lähteet

## Aiheesta muualla

* 
* Joshua Jackson  TV.comissa
* Joshua Jackson on The Hour with George Stroumboulopoulos
Mario Kasun

**Mario Kasun** (s. 5. huhtikuuta 1980 Vinkovci, Kroatian ST) on kroatialainen ammattilaisuransa lopettanut koripalloilija.

## Ura
### Seurajoukkueet
Kasun aloitti koripallon pelaamisen vasta 14-vuotiaana pelattuaan sitä ennen jalkapalloa. Kasunin ensimmäinen ammattilaisjoukkue oli KK Zrinjevac, jossa hän pelasi kolmen kauden ajan. Vuonna 2000 hän lähti Gonzagan yliopistoon, jossa hän pelasi kahden kauden ajan. Vuoden 2002 NBA:n varaustilaisuudessa hänet valittiin numerolla 41. Hänet varannut Los Angeles Clippers kauppasi hänet kuitenkin Orlando Magicille. Tämän jälkeen Kasun siirtyi Köln 99ersiin, josta hänet vapautettiin vuoden 2002 tammikuussa. Kasun jatkoi uraansa Saksassa ja liittyi Deutsche Bank Skylinersin joukkueeseen.

Vuodet 2004–2006 Kasun vietti Orlando Magicissä, jossa hän teki keskimäärin 2,7 pistettä ja otti 2,6 levypalloa. NBA:n jälkeen hän palasi Eurooppaan FC Barcelonaan. Kahden kauden jälkeen hän teki sopimuksen turkkilaisen Efes Pilsenin kanssa.

### Maajoukkue
Kasun on kuulunut Kroatian alle 18-vuotiaiden ja alle 20-vuotiaiden koripallomaajoukkueisiin. Hän pelasi vuosien 2005, 2007 ja 2009 EM-kilpailuissa.

## Yksityiselämä
Kasun on harras katolilainen. Hänet tunnetaan näyttävistä tatuoinneistaan. Hän otti ensimmäisen tatuointinsa 15-vuotiaana ja hänellä on yhteensä 30 tatointia.

## Lähteet

## Aiheesta muualla
*Euroliigan pelaajaprofiili 
*NBA:n pelaajaprofiili
Javier Casquero

**Francisco Javier Casquero Paredes** (s. 11. maaliskuuta 1976 Talavera de la Reina, Espanja) on espanjalainen entinen jalkapalloilija.

## Ura
Casquero aloitti ammattilaisuransa pelaamalla kotikaupunkinsa joukkueessa, joka pelasi maan toiseksi korkeimmalla sarjatasolla. Toledossa hän pelasi yhteensä viisi kautta, jonka aikana hänet lainattiin vain kerran kuudeksi kuukaudeksi Cultural Leonesaan. Vuonna 1999 hän siirtyi Atlético Madridin reservijoukkueeseen, jossa hän pelasi kuitenkin vain yhden kauden verran.

Madridista Casquero siirtyi Sevillaan. Ensimmäisellä kaudellaan 2000–2001 hän pelasi yhteensä 38 ottelua ja teki niissä neljä maalia. Kauden jälkeen Sevilla nousi pääsarjaan. Ensiesiintymisensä pääsarjassa hän teki 26. elokuuta 2001 kotiottelussa Barcelonaa vastaan. Ensimmäisellä pääsarjakaudellaan Casquero teki seitsemän maalia.

Casquero oli yksi Sevillan tärkeimpiä pelaajia, kun joukkue sijoittui kausina 2003–2004 ja 2004–2005 pääsarjassa kuudenneksi. Sevillasta hän siirtyi Racing Santanderiin, jossa hän ei kuitenkaan pelannut kuin kauden 2005–2006.

Jo paljon kokenut Casquero palasi vuonna 2006 Madridiin, tällä kertaa Getafen riveihin. Hän nousi nopeasti joukkueen avauskokoonpanoon ja oli tärkeä osa joukkuetta, kun se eteni kauden 2007–2008 UEFA Cupissa aina puolivälieriin saakka. Saksalaista Bayern Münchenia vastaan käydyissä otteluissa Casquero onnistui kertaalleen maalinteossa.

21. huhtikuuta 2009 vierasottelussa Real Madridia vastaan Casquero koki kauhun hetkiä. Casqueron päästyä läpiajoon Real Madridin puolustaja Pepe kaatoi hänet rangaistusalueen sisäpuolella, mistä oli seurauksena rangaistuspotku. Pepe ei kuitenkaan sulattanut tuomiota, vaan potkaisi kaksi kertaa maassa maannutta Casqueroa. Casquero selvisi tilanteesta kuitenkin säikähdyksellä, eikä loukkaantunut vakavammin. Hän asettui itse laukomaan rangaistuspotkua, josta ei kuitenkaan onnistunut tekemään Getafelle 3–2-johtomaalia. Aivan pelin loppuhetkillä Real Madridin Gonzalo Higuaín onnistui maalinteossa, ja niin Getafe lopulta hävisi ottelun 3–2. 

Hän päätti pelaajauransa kauteen 2013–2014. 3. maaliskuuta 2015 hänet nimettiin Getafen päävalmentaja Pablo Francon apuvalmentajaksi.

## Lähteet

## Aiheesta muualla
* Javier Casqueron tilastot BDFutbol-sivustolla
Juan Ángel Albín

**Juan Ángel Albín Leites** (s. 17. heinäkuuta 1986 Salto, Uruguay) on uruguaylainen jalkapalloilija. Hän edustaa uruguaylaista Nacionalia ja on pelipaikaltaan hyökkäävä keskikenttäpelaaja.

## Ura
Albín aloitti uransa montevideolaisesta Nacionalista. Kolmen kauden aikana hän voitti kolme mestaruutta. Hänen laadukkaat otteensa pelikentillä herättivät kiinnostusta muun muassa espanjalaisessa Getafessa, jonne hän siirtyi kesällä 2006.

Ensimmäisellä kaudellaan 2006–2007 Albín pelasi 13 ottelua pääsarjassa. Seuraavalla kaudella 2007–2008 Getafe pääsi pelaaman myös UEFA Cupia, jossa se eteni puolivälieriin saakka tippuen siellä saksalaiselle Bayern Münchenille. Albín teki aikaisemmin neljännesvälieräottelussa portugalilaista Benficaa vastaan tärkeän osuman.

Viiden Getafessa viettämänsä kauden jälkeen Albín siirtyi kesällä 2011 barcelonalaiseen Espanyoliin.

## Lähteet
Tuskegee Airmen

**Tuskegee Airmen** on nimitys, jota käytetään Yhdysvaltain armeijan ilmavoimissa toisen maailmansodan aikana palvelleista mustista sotilaslentäjistä, jotka koulutettiin Tuskegeen kaupungissa Alabamassa. 

Tunnetuin yksikkö, jossa Tuskegeessa koulutettuja lentäjiä palveli, oli Euroopan ilmasotatoimiin osallistunut mustien hävittäjälentäjien muodostama 332. hävittäjärykmentti. Yksikkö tunnettiin myös nimellä Red Tails. Rykmentin tarinasta on tehty kaksi elokuvaa, vuoden 1995 *[[The Tuskegee Airmen]]* ja vuoden 2012 *[[Red Tails]]*.

## Lähteet

## Aiheesta muualla

* Viralliset internet-sivut 
* The Tuskegee Airmen – America's Fighting Red Tails  
* The Red Tail Project
Livenä vieraissa 2

**Livenä vieraissa 2** on The Voice -radioaseman kokoama kokoelma, joka julkaistiin 6. toukokuuta 2009. Kokoelmalevy sisältää yhdentoista suomalaisen artistin versiot toisen artistin hittikappaleesta studiolivenä. Lisäksi toisella levyllä on mukana kunkin artistin studiolive-versio omasta hitistään.

Mukaan kutsutut yhtyeet ja artistit saivat itse valita mistä kappaleesta tekevät omannäköisen versionsa. 

## Kappaleet
### CD 1: Livenä vieraissa
# Pete Parkkonen: Womanizer (alk.per. esittäjä: Britney Spears)
# Sunrise Avenue: First Cut Is the Deepest (alk.per. esittäjä: Cat Stevens)
# Sturm und Drang: Right Here Waiting (alk.per. esittäjä: Richard Marx)
# Waldo's People: Anna mulle piiskaa (alk.per. esittäjä: Apulanta)
# Ilkka Alanko: Mahtisanat (alk.per. esittäjä: Kotiteollisuus)
# Hanna Pakarinen: Enter Sandman (alk.per. esittäjä: Metallica)
# Juha Tapio: Boulevard of Broken Dreams (alk.per. esittäjä: Green Day)
# Haloo Helsinki!: Juokse villi lapsi (alk.per. esittäjä: Pelle Miljoona)
# Chisu: I Just Don't Know What To Do With Myself (alk.per. esittäjä: The White Stripes)
# Disco: Jatkuu niinkuin sade (alk.per. esittäjä: CMX)
# Waurio: Matkustaja (alk.per. esittäjä: Egotrippi)

### CD 2: Livenä
# Waldo's People: Lose Control
# Sturm Und Drang: Breakaway
# Sunrise Avenue: Forever Yours
# Pete Parkkonen: Girl in a Uniform
# Disco: Levottomat tuulet
# Ilkka Alanko: Sattuu
# Hanna Pakarinen: Shout It Out Loud
# Haloo Helsinki!: Perjantaina
# Juha Tapio: Minä olen, sinä olet
# Chisu: Kädet ilmassa
# Waurio: Menneet on päivät

## Lähteet
* Fono
Endotoksiinit

**Endotoksiinit** ovat gramnegatiivisten bakteerien ulkokalvon sisältämiä myrkkyaineita, jotka vapautuvat bakteerin hajotessa. Termi erottelee nämä toksiinit eksotoksiineista, joita bakteerit erittävät ulkopuolelleen.

Endotoksiinista puhuttaessa tarkoitetaan usein lipopolysakkaridia (LPS), jonka lipidi A -osa aiheuttaa infektion aikana isäntäelimistössä toksisia reaktioita: kuumetta, valkosolujen ja verihiutaleiden niukkuutta sekä mahdollisesti šokin (endotoksiinišokki). Endotoksiineja ovat kuitenkin myös *[[Bacillus thuringiensis]]* -bakteerin delta-endotoksiinit, jotka ovat kiteisiä proteiineja.

## Lähteet
* Duodecimin terveyskirjasto
*  TYKS-laboratorion tutkimusohjekirja 

### Viitteet
Herttuatar (elokuva)

**Herttuatar** () on vuonna 2008 ensi-iltansa saanut Saul Dibbin ohjaama historiallinen draamaelokuva. Amanda Foremanin kirjoittamaan elämäkertaan perustuva *Herttuatar* kertoo tosipohjaisen tarinan brittiläisestä 1700-luvun aatelisnaisesta Georgiana Cavendishista.

Georgiana avioitui 17-vuotiaana Devonshiren herttuan kanssa vuonna 1774. Hän toivoi rakkautta, mutta mies kohteli vaimoaan kuin siitoseläintä, lasten synnyttäjänä. Avioliitosta tuli valtataistelua, jossa oikeus asettui ajan hengen mukaisesti miehen puolelle. Herttuatar Georgianasta kuitenkin tuli politiikan taustatekijä ja aikansa muoti-ikoni.

## Juoni

*Herttuatar* sijoittuu 1700-luvun lopun Britanniaan ja kertoo Devonshiren herttuattaren Georgiana Cavendishin (Keira Knightley) tarinan. Vaikka herttuattaren kauneus, karisma ja tyylitaju tekivät hänestä kuuluisan, hänen tuhlaileva makunsa ja viehtymyksensä uhkapeleihin synkensivät hänet mainettaan. Georgiana oli naimisissa Devonshiren viidennen herttuan William Cavendishin (Ralph Fiennes) kanssa, joka oli paljon vaimoaan vanhempi, kylmä ja etäinen mies. Georgiana tottui pian miehensä räikeään uskottomuuteen ja kasvatti jopa tämän aviottoman tyttären (3-vuotiaana Eva Hrela, 10-vuotiaana Poppy Wigglesworth) omanaan. Tarinan ytimenä toimivat kuitenkin Georgianan intohimoinen mutta tuhoontuomittu suhde tulevan pääministerin, jaarli Charles Greyn (Dominic Cooper), kanssa sekä hänen, hänen miehensä ja parhaan ystävänsä lady Bess Fosterin (Hayley Atwell) muodostama monimutkainen kolmiodraama.

## Näyttelijät

Lähde: 

## Lähteet

## Aiheesta muualla
*
Vladimír Bouzek

**Vladimír Bouzek** (3. joulukuuta 1920 Třebíč, Tšekkoslovakia – 31. heinäkuuta 2006) oli jääkiekkoilija ja jalkapalloilija, joka loi merkittävän uran Tšekkoslovakian jääkiekkomaajoukkueessa ja maansa Extraligassa. Hän saavutti hopeaa vuoden 1948 talviolympialaisissa. Hänet valittiin International Ice Hockey Federation Hall of Famen jäseneksi vuonna 2007.

Jalkapallossa Bouzek pelasi kolme maaottelua Tšekkoslovakian paidassa vuosina 1950 ja 1951.

Pelaajauran jälkeen Vladimír Bouzek toimi jääkiekkovalmentajana ja vuosina 1968–1970 vielä Länsi-Saksan maajoukkueen vetäjänä.

## Lähteet
T-2-toksiini

**T-2-toksiini** on homemyrkky. Se kuuluu A-tyypin trikotekeeneihin, mikä tarkoittaa sitä, että siinä ei ole karbonyyliryhmää. Toksiinia tuottavat esimerkiksi eräät *[[Fusarium]]*-lajit kuten *[[Fusarium sporotrichioides]]*. T-2-toksiini metaboloituu elimistössä nopeasti HT-2-toksiiniksi. 

T-2-toksiinin kemiallinen kaava on C24H34O9, moolimassa 466,52&nbsp;g/mol ja CAS-numero 21259-20-1.

## Terveysvaikutukset

T-2-toksiinin myrkyllisyystietous perustuu pääasiassa noin kuukauden mittaisiin hiirikokeisiin. Niissä on havaittu T-2-toksiinin vaikuttavan enimmäkseen immuunijärjestelmän toimintaan, kuten leukosyyttimäärien muutoksiin ja alentuneeseen vasta-aineiden muodostumiseen. T-2-toksiinin on myös havaittu vaikuttavan mikrobisten tulehdusten vastustuskykyyn. Hiirikokeiden perusteella IARC on luokitellut T-2-toksiinin luokkaan 3 eli yhdisteeksi, jota ei voida luokitella ihmiselle syöpää aiheuttavaksi.

EU:n Elintarvikealan tiedekomitea määritti vuonna 2001 T-2- ja HT-2-toksiineille yhteisen siedettävän päivittäisen enimmäissaantimäärän 0,06 μg/kg rp. Tähän oli syynä nimenomaan se, ettei T-2- ja HT-2-toksiinien haittavaikutuksia kyetty varmuudella erottamaan toisistaan.

## Lähteet

# WHO Technical Report Series, No. 906, 2002. Evaluation of certain mycotoxins(Fifty-sixth report of the Joint FAO/WHO Expert Committee on Food Additives). Artikkelin verkkoversio

# IARC. 1993. Some Naturally Occurring Substances: Food Items and Constituents, Heterocyclic Aromatic Amines and Mycotoxins. Monographs on the Evaluation of Carcinogenic Risks to Humans 56. Artikkelin verkkoversio

# Wijnands LM, van Leusden FM. An overview of adverse health effects caused by mycotoxins and bioassays for their detection. National Institute of Public Health and the Environment 2000: RIVM report 257852 004 Artikkelin verkkoversio

### Viitteet

## Aiheesta muualla
*Finto, Asiasanastot ja ontologiat: T-2-toksiini
*PubChem: T-2 Mycotoxin 
*Human Metabolome Database (HMDB): T2 Toxin 
*Food Component Database (FooDB): T2 Toxin 
*Toxin and Toxin Target Database (T3DB): T2 Toxin 
*KEGG: T-2 Toxin 
*ChemBlink: T 2 Toxin
Tsearalenoni

**Tsearalenoni,** usein myös **zearalenoni,** on kemialliselta rakenteeltaan resorisyklinen laktoni. Se muodostaa valkoisia kiteitä, jotka eivät liukene veteen. Tsearalenoni on hyvin stabiili yhdiste, eikä se hajoa korkeissakaan lämpötiloissa. Tsearalenonia saadaan esimerkiksi Gibberella zeae ja Fusarium culmorumin homeista. Tsearalenonia voi löytyä maissista, kaurasta, ohrasta, vehnästä sekä myös mm. soijapavuista.

## Tsearalenonin terveysvaikutukset
Tsearalenonin akuutti toksisuus on alhainen useilla koe-eläimillä, mutta toksiini aiheuttaa muutoksia koe-eläinten lisääntymiselimissä. Pitkäaikaisessa kokeessa on tsearalenonilla on havaittu olevan hormonaalisia (estrogeenisiä) vaikutuksia: vähentynyttä hedelmällisyyttä, pienentyneitä poikuekokoja sekä hormonitoiminnan muutoksia. Teratogeenisiä vaikutuksia ei ole havaittu. Kansainvälinen syöväntutkimuskeskus IARC on luokitellut tsearalenonin luokkaan 3, eli yhdisteeksi, jonka syöpävaarallisuutta ihmisille ei ole pystytty osoittamaan. EU:n Elintarvikealan tiedekomitea määritti vuonna 2000 tsearalenonin siedettäväksi päivittäiseksi enimmäissaantimääräksi 0,2 μg/kg rp. Yksi zearalenonin metaboliatuotteista on zeranoli (C18H26O5), jonka käyttö on kielletty kasvuhormonina EU-alueella vuonna 1988.

## Lähteet
* 

* 

* 

## Aiheesta muualla
*Sari Peura: Mykotoksiinit, 5 Zearalenoni 
*PubChem: Zearalenone 
*Zearalenone  
*Kyoto Encyclopedia of Genes and Genomes (KEGG): Zearalenone 
*ChemBlink: Zearalenone 
*Toxin and Toxin Target Database (T3DB): Zearalenone
N-asetyyligalaktosamiini

**N-asetyyligalaktosamiini** (C8H15NO6) on galaktoosisokerin aminojohdannainen. Aineella on useita tärkeitä biologisia tehtäviä.

## Biologinen rooli
Eri veriryhmien antigeenit muodostuvat sokereista ja sokerien johdannaisista. A-veriryhmän antigeeni muodostuu N-asetyyliglukosamiinista, galaktoosista, fukoosista ja N-asetyyliglaktosamiinista. O-veriryhmältä N-asetyyligalaktosamiini puuttuu kokonaan ja B-veriryhmässä N-asetyyligalaktosamiini on korvautunut galaktosamiinilla. 

Golgin laitteessa tapahtuvassa O-glykosylaatiossa N-asetyyligalaktosamiini liittyy seriini- tai treoniiniaminohappoon glukosyylitransferaasientsyymien avulla. 

N-asetyyligalaktosamiini on useiden muiden sokerien johdannaisten tavoin erittäin tärkeä yhdiste myös solujenvälisessä viestinnässä.

## Lähteet
Keltanokkatoko

**Keltanokkatoko** (*Tockus flavirostris*) on sarvinokkien heimoon kuuluva toko. 

## Koko ja ulkonäkö
Keltanokkatoko kasvaa 50-60 cm pitkäksi. Lajin tunnistaa helpoiten kirkkaan keltaisesta nokastaan. Keltaisten silmien ympärys on paljas ja punainen. Päälaki on musta ja muu pään alue on vaaleanharmaa. Siivet ovat päältä mustanruskeita ja niissä on valkoisia pilkkuja. Suuret siipisulat ovat mustanruskeita. Vatsa on vaalea. Pyrstö on mustanruskea.

## Levinneisyys
Keltanokkatokoa tavataan Djiboutissa, Eritreassa, Etiopiassa, Keniassa, Somaliassa, Sudanissa, Tansaniassa ja Ugandassa. Ne asuvat puissa ja pensaissa kuivilla puusavanneilla. 

## Lisääntyminen
Keltanokkatokonaaras tekee pesän puussa olevaan luonnonkoloon. Naaras muuraa pesäaukon lähes kokonaan kiinni. Muuriin jätetystä raosta koiras ruokkii naarasta kun se hautoo tai hoivaa poikasia. Naaras murtautuu ulos pesästä kun poikaset ovat puolikasvuisia. Naaras muuraa kolonsuun taas lähes kiinni ja auttaa lopuksi koirasta poikasten ruokkimisessa.

## Ravinto
Keltanokkatokon ruokavalio koostuu hyönteisistä, skorpioneista, jyrsijöistä, hedelmistä ja siemenistä. 

## Lähteet
* Cristopher M. Perrins, *Otavan lintutieto*, Otava

### Viitteet
Nivalenoli

**Nivalenoli** kuuluu B-tyypin trikotekeeneihin, ja se on muiden trikotekeenien tapaan erittäin stabiili yhdiste. Nivalenolia tuottavat muun muassa eräät *[[Fusarium]]*-suvun homesienet kuten esimerkiksi *[[Fusarium nivale]]*. Nivalenolin kemiallinen kaava on C15H20O7, moolimassa 312,3&nbsp;g/mol, sulamispiste 222–223&nbsp;°C, leimahduspiste 222&nbsp;°C, taitekerroin 1,658 ja CAS-numero 23282-20-4.

## Nivalenolin terveysvaikutukset

Nivalenolin pääasialliset terveyvaikutukset ovat yleinen toksisuus ja immunotoksisuus. Hiirikokeiden perusteella toksiinin pitkäaikaiset vaikutukset ovat samantapaisia kuin muilla trikotekeeneillä. Pitkäaikainen altistuminen voi johtaa valkosolukatoon. Kansainvälisen syöväntutkimuskeskuksen IARC mukaan nivalenolin syöpävaarallisuus kuuluu luokkaan 3, eli syöpävaarallisuudesta ei ole tarpeeksi näyttöä. EU:n Elintarvikealan tiedekomitea määritti vuonna 2000 nivalenolin siedettäväksi päivittäiseksi enimmäissaantimääräksi 0,7 g/kg rp. 

## Lähteet

1. SCF (Scientific Committee on Food) 2000b. Opinion of the Scientific Committee on Food on Fusarium toxins Part 4: Nivalenol, expressed on 19 October 2000. European Commission http://ec.europa.eu/food/fs/sc/scf/out74_en.pdf

2. Eriksen G.S., Alexander J. 1998. Fusarium toxins in cereals – a risk assessment. Nordic Council of Ministers, Tema Nord, 502, Copenhagen, Denmark.

3. Wijnands LM, van Leusden FM. An overview of adverse health effects caused by mycotoxins and bioassays for their detection. National Institute of Public Health and the Environment 2000: RIVM report 257852 004 http://rivm.openrepository.com/rivm/bitstream/10029/9410/1/257852004.pdf

## Aiheesta muualla
*Nivalenol  
*PubChem: Nivalenol 
*Royal Society of Chemistry, ChemSpider: Nivalenol 
*Human Metabolome Database (HMDB): Nivalenol 
*Food Component Database (FooDB): Nivalenol 
*Toxin and Toxin Target Database (T3DB): Nivalenol 
*Kyoto Encyclopedia of Genes and Genomes (KEGG): Nivalenol 
*ChemBlink: Nivalenol
HT-2-toksiini

**HT-2-toksiini** on homemyrkky, joka kuuluu kemiallisen rakenteensa perusteella trikotekeeneihin. Toksiinia tuottavat muun muassa eräät punahomesuvun sienet (*Fusarium*).

HT-2-toksiinin myrkkyvaikutuksia elimistössä on vaikea tutkia, koska se esiintyy aina yhdessä T-2-toksiinin kanssa - T-2-toksiini muuttuu elimistössä HT-2-toksiiniksi. Vertailevat tutkimukset ovat antaneet näyttöä siitä, että niillä on samankaltaisia terveysvaikutuksia. EU:n Elintarvikealan tiedekomitea määritti vuonna 2001 T-2- ja HT-2-toksiineille yhteisen enimmäissaantimäärän: 0,06 μg/kg rp päivässä. Yhteiseen arvoon oli syynä se, ettei T-2- ja HT-2-toksiinien haittavaikutuksia kyetty erottamaan varmuudella toisistaan.

## Lähteet

## Aiheesta muualla
*PubChem: HT-2 toxin 
*Toxin and Toxin Target Database (T3DB): HT-2 Toxin 
*ChemBlink: Mycotoxin HT 2